02.06.2022

***פרוטוקול ישיבת מועצה שמן המניין מס. 03/22***

מליאת המועצה התכנסה היום יום ה. 02.06.22 בשעה 15:30 באולם הישיבה בבניין המועצה .

***על סדר היום :***

1. דווח ראש המועצה
2. המלצת מליאת המועצה לוועדה המקומית בעניין תוכנית 25-1100-189
3. אישור חבר דירקטוריון לתאגיד סובב שפרעם – עו"ד נביל מזאריב .
4. אישור תב"ר משרד הפנים לפרוייקט התייעלות אנרגיטית ע"ס של 1,328,000 ₪ .
5. אישור המליאה להחלטת ראש המועצה במכרז מס. 4/22 להפעלת מעון יום גריפאת

***חברים משתתפים***

1. ראש המועצה , מר אמיר מזאריב
2. סגן ראש המועצה , מר פתחי היב
3. חבר המועצה , יאסר היב
4. חבר המועצה , חאלד גריפאת
5. חבר המועצה , סעיד גריפאת
6. חבר המועצה , פהים מזאריב
7. חבר המועצה , חוסין עיאדאת

***חברים חסרים***

1. ***חבר המועצה , מנסור גריפאת***
2. ***חבר המועצה , כארם מזאריב***

***משתתפים נוספים***

1. מזכיר המועצה , מר אבראהים היב
2. עו"ד טארק מזאריב ***, יועמ"ש הרשות***
3. עו"ד ויסאם פלאח , מבקר פנים

***סעיף מס. 1 : דווח ראש המועצה***

ראש המועצה דווח על הנושאים שהמועצה מטפלת בהם , כמו פרסום דיגיטלי , תאורת דיקורטיבית , בית העלמין ג'ואמיס , מעון יום ג'ואמיס ,מתארגנים להתחלת העבודה .

***סעיף מס. 2 : המלצת מליאת המועצה לוועדת יזרעאלים בעניין תוכנית איחוד וחלוקה מס. 254-1100-1890 בשכונת ג'ואמיס .***

ראש המועצה הציג את הנושא בעניין איחוד וחלוקה לגוש 17502 , חלקה 8 וחלקה 9 .

פתחי בשיר , אח של שני השותפים בחלקה , יוסף וזאיד בשיר : הנושא נמצא בהליך משפטי ועדיין אין הסכמת בעלים לחלוקה .

עו"ד טארק מזאריב , יועמ"ש הרשות : המועצה היא בסך הכל אמורה לפשר בין שני הצדדים , גם המועצה נמנעת להתערב במקרה שיש הליך משפטי

פתחי בשיר : כן יש הליך משפטי ויש דיון בבית המשפט , כמו כן לא הובאה עיוננו תוכנית חלוקה וההליך המשפטי עדיין לא הסתיים , מבקש מהמועצה המקומית לא להתערב בזכויות של פרטיים .

פתחחי בשיר : אני מדבר בשם אחים שלי יוסף וזיאד שהם השותפים בקרקע , הם נמצאים כאן בישיבה ומסכימים לדברי .

חברי המועצה : נותנים פרק זמן של 60 יום שמגיש הבקשה יביא בפני שותפיו את התוכנית על מנת לבחון אותה . פתחי בשיר ואחים שלו יגישו את עמדתם בכתב למליאת המועצה תוך 60 יום .

במידה ולא תבוא בפני המועצה המלצה משני הצדדים תוך 60 יום , ההצעה תרד מסדר היום .

***סעיף מס. 3 : אישור חבר דירקטוריון עו"ד נביל זאריב לנציג המועצה בתאגיד סובב שפרעם .***

**מליאת המועצה , אשרה פה אחד את הסעיף הנ"ל .**

1. אישור תב"ר משרד הפנים לפרוייקט התייעלות אנרגיטית ע"ס של 1,328,000 ₪ .

**מליאת המועצה , אשרה פה אחד את הסעיף הנ"ל .**

1. ***אישור המליאה להחלטת ראש המועצה במכרז מס. 4/22 להפעלת מעון יום גריפאת***

ראש המועצה , מר אמיר מזאריב , הציג את הנושא , כאשר ועדת המכרזים נתנה החלטה שקולה שני חברים נגד ושני חברים בעד , אני קראתי את חוות הדעת של מנהלת מחלקת הרווחה ואת חוות דעתה והניקוד של הוועדה המקצועית .

ראש המועצה , קרא את הנמוק של מנהלת מחילקת רווחה ןאת החלטתו בעניין ההצעה הזוכה שהוא נוטה ללכת בעקבות המלצות הוועדה המקצועית ומנהלת מחלקת הרווחה .

החלטתי היא :***הצעתה של חברת סדן ,חינוך ורווחה הינה ההצעה הזוכה .***

אני פונה לחברי המליאה ומבקש את אישורכם להחלטתי בנדון .

חבר המועצה , מר פהים מזאריב : אני מבקש ליידע את חברי המועצה , שחברנו , חבר המועצה חוסין עיאדאת , קבל איום טלפוני מאדם אנונימי בעניין המכרז הזה .

ראש המועצה : אני כראש המועצה מגבה כל חבר מועצה או עובד מועצה שמקבל איום כלשהו. משטרת ישראל לוקחת את העניין ברצינות רבה .

אני מבקש שגורמים חיצוניים לא יתערבו במכרזים המועצה אלא חברי המועצה וועדת מכרזים תקח החלטות מקצועיות ושקופות .

חבר המועצה פתחי היב : אני גם קבלתי שיחות טלפוניות ממספר חסוי איומים וקללות בעניין המכרז עצמו.

גם אתמול בלילה והיום הופעלו לחצים רבים על חברי המועצה בכדי להצביע לאחד בעלי ההצעות .

אני רואה בחומרה את האיומים הנ"ל וההתערבות החיצונית במכרזי המועצה . אני רואה בחוץ ניידת משטרה בכדי לאבטיח את חברי המועצה .

המאיימים עלי היו אלמונים נראה לי שהנושא התחיל בנושא הקודם של בחירת רשת חינוכית הפעלת בית הספר השש שנתי .

מבקר הפנים עו"ד ויסאם פלאח : חלק מחברי המועצה הודיעו בפני המליאה שהם קבלו איומים לגבי המכרז של הפעלת מעון יום גריפאת , חברי המועצה כולם צריכים לגנות פה אחד את האיום שדברו עליו חברי המועצה .

חבר המועצה יאסר היב : בשבוע שעבר התכנסה ועדת מכרזים ודנה במכרז של הפעלת מעון יום גריפאת , לפי מה שאני רואה כשאמירה חליל נקדה ,חברת סדן עובדת אצלה ולכן היא נקדה לפי ההכרות והניסיון שלה עם חבר סדן.

חברת סדן היא חברה גדולה שמפעילה את כל פרויקטים כאשר חברת סדן הגיעה למועצה בשביל להתמודד למכרז חברי פתחי וחברי חוסין לא הופיעו בדיון של ועדת המכרזים הקודמים ועל כן הם לא יכולים להצביע .

חברת ניו הורוזאן הם בעלי ניסיון בהפעלת מעונות יום, יש להם תעודות תואר שני והם המוצלחים היום בשוק . על הנושא הזה אני מבקש לקבוע וועדה חיצונית שתנקד את ההצעות ותביא את זה שוב למליאה .

האם בגלל שהיא אישה ומצליחה , לא נותנים לה את המכרז . במקום שלגבות אותה ולתת לה את העבודה והיא מהמגזר הבדואי יש לה זכות .

חבר המועצה , מר סעיד גריפאת : אנחנו כחברי ועדת מכרזים , בחרנו שוועדה מקצועית תבחן את כל ההצעות ותתן ניקוד לכל הצעה והצעה . את הרכב הוועדה נבחר ע"י וועדת המכרזים והוא כדלקמן : אבראהים היב , אמירה חליל ורו"ח מוחמד חטיב , דהיינו שהרכב ועדה מקצועית נעשה ע"י ועדת המכרזים .

ראש המועצה , מר אמיר מזאריב : אני מבקש מחברי המועצה להצביע בעד או נגד החלטתי למסור את העבודה לחברת ***סדן חינוך וררווחה*** .

***הצבעה :***

ראש המועצה , מר אמיר מזאריב : בעד

חבר המועצה , חאלד גריפאת : בעד

חבר המועצה , סעיד גריפאת : בעד

חבר המועצה , פהים מזאריב : בעד

חוסין עיאדאת : בעד

חבר המועצה , פתחי היב : נמנע

חבר המועצה , יאסר היב : נגד

***החלטתו של ראש המועצה , עברה ברוב של חמשה חברים , אחד נמנע ואחד נגד .***

***החלטתו של ראש המועצה שחברת סדן , חינוך ורווחה , הינה הזוכה במכרז מס. 4/22 להפעלת מעון יום גריפאת עברה ברוב חבריה .***

מבקר המועצה פנה לחברי המועצה בעניין הרכב ועדת ביקורת , אבקש להעלות על סדר היום .

נושא הרכב ועדת ביקורת , כי יש כאלה שהתפטרו מהועדה וההרכב אינו ברור .

ראש המועצה : האם חברי המועצה מסכימים להעלות את הנושא על סדר היום ?

חברי המועצה מאשרים פה אחד להעלות את הנושא על סדר היום .

להלן הרכב חדש לוועדת ביקורת :

1. יאסר היב : יו"ר הועדה
2. חאלד גריפאת : חבר הועדה
3. מנסור גריפאת : חבר הועדה

***הרכב ועדת הבקורת מאושר פה אחד***

הישיבה ננעלה בשעה 17:00

שם : אבראהים היב , מזכיר המועצה